| Κλασική μηχανική |
| --- |
| {\vec {F}}={{\mathrm {d}}(m{\vec {v}}) \over {\mathrm {d}}t} |
| Θεμελιώδη ΜεγέθηΔύναμη  Ενέργεια  Κινητική ενέργεια  Δυναμική ενέργεια  Έργο  Ισχύς  Ορμή  Ώθηση  Κρούση |
| Περιστροφική κίνησηΓωνιακή ταχύτητα  Γωνιακή επιτάχυνση  Ροπή  Στροφορμή  Ροπή αδράνειας |
| ΤαλαντώσειςΤαλάντωση  Απλός αρμονικός ταλαντωτής  Φθίνουσα ταλάντωση  Μαθηματικό εκκρεμές  Φυσικό εκκρεμές  Εξαναγκασμένη ταλάντωση  Συντονισμός |
| Βαρυτικό πεδίοΒαρυτικό πεδίο  Νόμος της παγκόσμιας έλξης  Ένταση βαρυτικού πεδίου  Δυναμικό βαρυτικού πεδίου  Παλιρροϊκές δυνάμεις  Όριο του Roche |
| Μηχανική των στερεώνΚέντρο βάρους  Κέντρο μάζας  Πυκνότητα  Ελαστικότητα  Τάση |
| Μηχανική των ρευστώνΠίεση  Άνωση  Παροχή  Υδροστατική  Υδροδυναμική  Ιξώδες |
| ΑκουστικήΈνταση ήχου  Συχνότητα  Φασματικό περιεχόμενο |
| Μαθηματικά μοντέλα μηχανικήςΛαγκραντζιανή μηχανική  Χαμιλτονιανή μηχανική  Στατιστική μηχανική |
| * π
* σ
* ε
 |

Ως **ένταση ήχου** ορίζεται η ισχύς του ηχητικού κύματος ανά μονάδα επιφανείας ή αλλιώς η ενέργεια που μεταφέρει το ηχητικό κύμα ανά μονάδα επιφανείας και ανά μονάδα χρόνου.

Μαθηματική έκφραση
------------------

Αν είναι γνωστή η μεταβολή της πίεσης του αερίου στο οποίο διαδίδεται ένα ηχητικό κύμα και η εγκάρσια ταχύτητα των μορίων του αερίου η μέση ένταση δίνεται από την παρακάτω σχέση:

{\displaystyle I={\frac {1}{T}}\int \_{0}^{T}P(t)v(t)\,dt}
(*όπου P η ακουστική/ηχητική πίεση και υ η εγκάρσια ταχύτητα των μορίων του αέρα*)

Στην περίπτωση σφαιρικής διάδοσης του ήχου, η ένταση του ήχου σε απόσταση r από την πηγή δίνεται από την παρακάτω σχέση

{\displaystyle I\_{r}={\frac {W}{A}}={\frac {W}{4\pi r^{2}}}}
(*όπου W η ισχύς της ηχητικής πηγής και r η απόσταση από την πηγή*)

Μονάδες έντασης ήχου
--------------------

Η ένταση μετριέται στο S.I. σε W/m2 (Βατ ανά τετραγωνικό μέτρο). Η ελάχιστη ένταση που γίνεται αντιληπτή στο ανθρώπινο αυτί αντιστοιχεί σε 10-12 W/m2. Η ένταση αυτή αντιστοιχεί σε ηχητική πίεση 20 μPa (η οποία αναφέρεται στην βιβλιογραφία και ως κατώφλι ακουστότητας).

Η στάθμη της έντασης του ήχου μετριέται σε Ντεσιμπέλ (decibel). Η μονάδα Ντεσιμπέλ εκφράζει την διαφορά στάθμης ενός ήχου έντασης Ι προς την ένταση του κατωφλίου ακουστότητας (10-12 W/m2). Ως στάθμη έντασης σε dB ορίζεται το δεκαπλάσιο του δεκαδικού λογάριθμού της έντασης του ήχου προς την ένταση του κατωφλίου ακουστότητας, και περιγράφεται μαθηματικά από την σχέση:

{\displaystyle L\_{\mathrm {I} }=10\,\log \_{10}\left({\frac {I\_{1}}{I\_{0}}}\right)\ \mathrm {dB} \,}
Η στάθμη έντασης του ήχου είναι σχεδόν ίση με την στάθμη ηχητικής πίεσης.

Επιπτώσεις της έντασης του ήχου στην ανθρώπινη ακοή
---------------------------------------------------

Το όριο πόνου του ανθρώπινου αυτιού λόγω έντασης ήχου είναι τα 120dB. Εκθεση σε ήχους πάνω από 120dB είναι επικίνδυνη και μπορεί να οδηγήσει σε προβλήματα ακοής ή και κώφωση. Επίσης παρατεταμένη και συνεχής έκθεση σε ήχους άνω των 90dB δημιουργεί προβλήματα στην ακοή.

### Στάθμη έντασης χαρακτηριστικών ήχων

| Χαρακτηριστικοί ήχοι | Στάθμηέντασης
(dB) | Ένταση (W/m2) |
| --- | --- | --- |
| Εκτόξευση πυραύλου | 180 | 1.000.000 |
| Αεριωθούμενο | 140 | 100 |
| Πολυβόλο | 130 | 10 |
| Όριο πόνου ανθρώπινου αυτιού | 120 - 125 | 1 |
| Ροκ συναυλία | 120 | 1 |
| Κυκλοφοριακή κίνηση | 80 | 10-4 |
| Μέσος θόρυβος σπιτιού | 50 | 10-7 |
| Ψίθυρος | 30 | 10-9 |
| Θρόισμα φύλλων | 10 | 10-11 |
| Όριο ακοής | 0 | 10-12 |

Παραπομπές
----------

1. ↑  Στάθμη έντασης ήχου Αρχειοθετήθηκε 2010-07-15 στο Wayback Machine.(Αγγλικά)
2. ↑  Θόρυβος των αεροσκαφων, πίνακας στάθμης έντασης ήχων[*νεκρός σύνδεσμος*] (Αγγλικά)
3. ↑  Πίνακας στάθμης έντασης ήχων (Αγγλικά)

Πηγές
-----

* *Physics - Raymond A. Serway, τόμος ΙΙΙ*

Δείτε επίσης
------------

* Ένταση
* Ηχορύπανση
* Ντεσιμπέλ